**Scrisoare**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aveai un fel de noapte în ochi și-un fel de glas,

Că-n lupta de-a șoptitul, pe seară, m-ai rămas.

Într-adevăr, destinul e turburat de-o floare

Ieșită de neunde, necum și la-ntâmplare,

Și se trezește-n rouă din somnul ei închis,

Trecând dintr-o visare tăcută într-alt vis.

Nici pravilele aspre, nici jugul lor nu pot

Să-mpiedice ivirea garoafelor de tot.

E-o proaspătă năvală a noilor parfume.

Șarpele tău pătrunde, târâș, dintr-altă lume.